open-index/open-wikipedia-markdown huggingface dataset:
Žiupronių šaltiniai

**Žiupronių šaltiniai**, **Misionierių šaltiniai** – Vilniaus miesto šaltiniai, kurių vandenį ėmė senasis Vilniaus vandentiekis. 

Šaltiniai pavadinimą gavo nuo vieškelio, vedusio į Žiupronių miestelį, esantį dabartinėje Baltarusijos teritorijoje. Dalis šaltinių XIX a. vadinti *Misionierių šaltiniais*, nes buvo Misionierių sodų teritorijoje.

## Istorija
Šaltiniai pirmąsyk paminėti 1534 m., kuomet didysis kunigaikštis leido miestiečiams iš jų atsivesti vandenį, o po metų, 1535 m. šaltinius padovanojo miestui. Dokumente minima, jog šaltiniai yra už Subačiaus gatvės, už miesto vartų, prie kelio į Gurius. Veikiausiai šaltinių būta daug, nes dokumente pažymima, jog vandens yra užtektinai.

Kitame dokumente rašoma, jog 1621 m. prie Žiupronių šaltinių buvo atvežta 13 vandentiekio vamzdžiams tinkamų rąstų, kuriuos valstiečiai pavogę. Vadinasi, šaltiniai buvo tinkama vandenvietė vandeniui atvesti į miestą, tačiau dokumentuotas faktas nepasako, kad šaltiniai nebuvo užtvenkti anksčiau ir kad iš jų vanduo nebuvo imamas iki tol.

Pirmoji žinia apie šaltinių panaudojimą miesto vandentiekiui yra byla iš 1870 m., kurioje minima, jog vanduo iš Misionierių šaltinių yra atvestas į J. Florenso alaus ir vyno fabrikus Paplavose, kur įtaisyti trys čiaupai, tiekiantys pakankamai vandens. XIX a. antroje pusėje šaltiniai priklausė labdarybės draugijai „Dobrochotnaja kapeika”, kuri atskiras versmes išnuomodavo ir leisdavo buvusiame Misionierių sode įsirengti atskirus nedidelius rezervuarus – šulinius, iš kurių mediniais vamzdžiais vandenį nusivesdavo į fabrikus, pirtis ir namus. Iš Misionierių šaltinių vanduo buvo nuvestas į Užupio baseiną – viešąjį šulinį, buvusį aikštėje, kur susikerta dabartinės Malūnų ir Užupio gatvės.

1880 m. Užupio gyventojų skunde miesto valdybai rašoma, jog 20 tūkst. vietos gyventojų neturi vandens, nes viešasis šulinys besenkantis, Vilnios vandenį teršia alaus ir vyno fabrikai, vienintelis esąs Vingrių šaltinių vanduo yra labai toli. Minima, jog gaisro atveju vandens nebūtų įmanoma paimti iš Vilnios dėl stačių upės krantų. Skundu gyventojai prašė perimti šaltinius miesto žinion. 1881 m. po ilgai trukusio susirašinėjimo ir derybų su „Dobrochotnaja kapeika” miesto valdžia šaltinius išsinuomojo už 800 rublių mokestį. Tokia padėtis išsilaikė iki 1915 m. Vėliau buvo nutiesti nauji metaliniai vamzdžiai, sujungti keli šuliniai į vieną didelį mūrinį rezervuarą, tačiau vandens vos užtekdavo priešgaisriniams ir viešiems Užupio čiaupams. Dar vėliau Užupio turgaus aikštėje buvo iškastas ir įrengtas naujas viešas šulinys. Du miesto samdomi darbininkai mechaniniu siurbliu pumpuodavo vandenį. Kiek vėliau toje pačioje aikštėje buvo pastatyta vandens siurblinė, varoma elektriniais siurbliais.

Dabar visa šaltinių buvimo vietovė yra pakeista, todėl nė vieno atviro šaltinio nebesimato. Šiandieną šaltinius prie Subačiaus vartų primena išlikusi *Žiupronių gatvė* Senamiestyje.

Iš šaltinių tekėjęs Drujos upelis.

## Šaltiniai
Apatinė nosies kriauklė

**Apatinė nosies kriauklė ** () – atskiras porinis, į nosies ertmę išlinkęs kaulas, savo forma pakartojantis akytkaulio kriaukles. Šis kaulas prisijungęs prie viršutinio žandikaulio ir gomurikaulio stačiosios plokštelės, jis turi tris neryškias ataugas, vadinamas pagal tai, su kokiu kaulu jungiasi. Didžiausia yra viršutinio žandikaulio atauga (), o ašarinė atauga () ir akytkaulinė atauga () yra vos įžiūrimos. Tarp apatinės kriauklės ir šoninės sienos susidaro apatinė ilgiausia nosies landa ().

## Funkcija

Apatinė, kartu su kitomis (viršutine ir vidurine) kriauklėmis, kvėpavimo takuose paskirsto orą į tris kvėpavimo tunelius ir yra atsakingos už tai, kad įkvėptas oras judėtų tolygiai aplink didžiausią blakstienėlių, sulaikančių bakterijas, paviršių ir klimato kontrolės audinį.

Apatinėje nosies kriauklės gleivinėje, daug plonasienių veninių ančių(dėl to gleivinė panaši į kempinkūnį ir apimta uždegimo išburksta). Gleivinės paviršiuje kraujagyslės išraizgytos kilpomis, kuriomis kraujo srovė teka priešinga kryptimi nei įkvepiamas oras. Tokiomis sąlygomis oras šildomas/šaldomas.

Apatinė nosies kriauklė kaulėja iš atskiro centro, kuris atsiranda nosies kremzlinėje kapsulėje tuo pačiu metu kaip ir akytkaulio centrai.

## Kaktinė atauga

Kaktinė atauga () viršutine karpyta briauna jungiasi su kaktikauliu, priekine briauna – su nosikauliu, o užpakaline – su ašarikauliu. Išoriniame jos paviršiuje iškyla vertikali priekinė ašarinė skiauterė (), kuri su ašarikaulio panašia skiautere apriboja ašarų maišo duobę (). Vidiniame, nosiniame, ataugos paviršiuje sagitaliai driekiasi akytkaulinė skiauterė (), akytkaulio vidurinės kriauklės iškyšuliui tvirtintis.

## Literatūra

* G. Česnys, J. Tutkuvienė, A. Bartkus, V. Gedrimas, R. Jankauskas, R. Rizgelienė, J. Žukienė, „Žmogaus anatomija 1“, „Vilniaus universiteto leidykla“, Vilnius 2008 m., ISBN 978-9955-33-361-6
Piranijos 3DD

**Piranijos 3DD** () – 2012 m. JAV sukurta siaubo komedija, 2010 m. juostos „Piranijos 3D“ tęsinys. Kino studija „Dimension Films“ planavo dar vieną šios serijos filmą, tačiau po antrosios dalies finansinės nesėkmės nusprendė jos nekurti.

## Pagrindiniai aktoriai
: *Aktorius – vaidmuo*
*Danielle Panabaker – Medė
* Matt Bush – Baris
* Katrina Bowden – Šelbė
* Jean-Luc Bilodeau – Džošas
* David Hasselhoff (vaidina pats save)

## Apdovanojimai
* Auksinė avietė – blogiausias perdirbinys arba tęsinys (nominacija)
* Auksinė avietė – blogiausias antrojo plano aktorius (David Hasselhoff) (nominacija)
* „Fangoria Chainsaw Awards“ – blogiausias filmas (3 vieta)
Andrius Povilovičius Sapiega

**Andrius Povilovičius Sapiega** (, ; apie 1560 m. – iki 1621 m. spalio 11 d.) – LDK valstybinis ir karinis veikėjas, Lietuvos didysis pataurininkis (1588–1592 m.), Minsko kaštelionas (1592–1597 m.), Polocko (1597–1613 m.) ir Smolensko vaivada (nuo 1621 metų).

Jam priklausė Višnicos, Sapiežiškės, valdos Palenkėje.

## Biografija
Lietuvos magnatų Sapiegų giminės, Kodenio linijos atstovas, herbo „Lis“ savininkas, Naugarduko vaivados Povilo Ivanovičiaus Sapiegos sūnus nuo antros santuokos su Aleksandra Chodkevičiūte (m. apie 1583). Broliai – Vitebsko vaivada Mikalojus (1526–1599) ir Minsko vaivada Bogdanas (apie 1530–1593).

1590-ais metais mokėsi Padujos universitete. Turėdamas kapitono laipsnį dalyvavo Livonijos kare su Rusijos valstybe (1558–1582). 1578 metų spalio 21 dieną Andrius Povilovičius Sapiega kartu su Švedijos kariniu vadovu Jugrenu Boju Vendeno mūšyje sutriuškino Rusijos, vadovaujant Ivanui Jurjevičiui Galycinui, karius, kurie apgulė Vendeno pilį, ir paėmė į nelaisvę Maskvos vaivadas, kunigaikščius Petrą Ivanovičių Tatevą ir Petrą Ivanovičių Chvorostininą.
 
Andrius Povilovičius Sapiega užėmė eilę valstybinių pareigybių, tame tarpe Polocko vaivados, nuo kurios atsisakė dėl konflikto su polockiečiais. 1588 metais gavo Lietuvos didžiojo pataurininkio pareigybę, 1592 metais tapo Minsko kaštelionu. 1597–1613 m. – Polocko vaivada. 1621 metais prieš mirtį buvo paskirtas į Smolensko vaivadas.

Ne kartą buvo išvykęs į užsienį, daugiausia į Italiją: 1579, 1592 ir 1608 metais.

## Šeima
Buvo vedęs du kartus. 1569 vedė kunigaikštytę Mariną Aleksndrovną Čartoriskaitę (m. 1569/1570), Voluinės vaivados, kunigaikščio Aleksandro Teodoro Čartoriskio (m. 1571) ir Magdalenos Jovanovnos Brankovičiūtės (m. 1575) dukterį, nuo santuokos su kuria vaikų neturėjo.

1570 metais vedė antrą kartą Kristiną Dembinskaitę (m. 1615). Vaikai: Stanislovas, Tomas, Ana (Čersko kašteliono Stanislovo Lasockio žmona), Aleksandra (Poznanės vaivados Jeronimo Gostomskio žmona), Kristina, Jadvyga, Marina ir Dorotė.

## Literatūra
* Вялікае княства Літоўскае: Энцыклапедыя. У 3 т. / рэд. Г. П. Пашкоў і інш. Т. 2: Кадэцкі корпус – Яцкевіч. – Мінск: Беларуская Энцыклапедыя, 2005. – 788 с.: іл. ISBN 985-11-0378-0.

## Nuorodos
* ATR magnatų giminių genealogija

|-
Daniškas vynas

**Daniškas vynas** – vynas, gaminamas iš Danijoje išaugintų vynuogių. 

Nors Danija yra pakankamai šiaurinė šalis, joje XX a. imta vystyti vynuogininkystė, kad sąlygas pagerino globalinis atšilimas. Vyno gamyba buvo legalizuota 1999 m. 
Šiuo metu Danijoje, Jutlandijoje, Lolande, Fiune ir Šiaurinėje Zelandijoje esančiuose nedideliuose vynuogynuose auginamos įvairių veislių vynuogės, dažniausiai „Cabernet Cortis“ ir „Cabernet Cantor“. 2006 m. 20 šalies vynuogynų kartu pagamino apie 40000 butelių vyno. 2007 m. daniškas vynas pagarsėjo, nes 2006 m. putojantis vynas „Dons Cuvée“ iš „Skæresøgård Vin“ laimėjo sidabro medalį 2007 m. vyno konkurse „Effervescents du Monde“.

## Nuorodos

*
*A BBC News story about the Skæresøgård Vin vineyard in Jutland back in 2002
Karo ligoninės gydytoja

**Karo ligoninės gydytoja** () – 1976 m. itališka erotinė komedija, kurioje pagrindinį vaidmenį atliko aktorė Edwige Fenech.

## Siužetas

Nenorėdamas būti paimtas tarnauti į kariuomenę, Džanis apsimeta sergančiu ir patenka į karo ligoninę. Čia jis sutinka būrį tokių pat simuliantų, siekiančių bet kokia kaina išvengti tarnybos ir gražią seksualią gydytoją Eleną, kurios pagrindinis tikslas – demaskuoti apsimetėlius.

## Pagrindiniai aktoriai
: *Aktorius – vaidmuo*
* Edwige Fenech – gydytoja Elena Dogliozi
* Alfredo Pea – Džanis Montano
* Alvaro Vitali – Alvaro Papalardo
* Carlo Delle Piane – gydytojas kapitonas
* Mario Carotenuto – pulkininkas Farina

## Šaltiniai
Paveldimas bruožas

**Paveldimas bruožas** () – 1975 m. itališka erotinė komedija.

## Siužetas

Senasis grafas miršta ir netrukus tarp šeimos narių, dar nesulaukusių šio mirties, prasideda kova dėl palikimo. Grafo sesuo nusamdo buvusį kalinį Džakomą, kad šis suviliotų grafo žmoną Ines ir tokiu būdu ją sukompromituotų, tačiau planai pradeda griūti, kai dvare pasirodo Siuzė, nesantuokinė grafo duktė, taip pat pretenduojanti į  palikimą...

## Pagrindiniai aktoriai
: *Aktorius – vaidmuo*
* Edwige Fenech – Siuzė
* Renzo Montagnani – Džakomas
* Juliette Mayniel – Magda
* Nieves Navarro – grafienė Ines
* Gigi Ballista – grafas
* Orchidea de Santis – Marisa
* Anna Melita
Pagaliau, pagaliau

**Pagaliau, pagaliau** () – 1975 m. itališka erotinė komedija.

## Siužetas

Valentina ir Džovaninis – jaunavedžių pora, ką tik grįžusi po savo medaus mėnesio. Tačiau jų santuoka netrukus ima braškėti, nes vyras kenčia nuo erekcijos sutrikimų, o žmona vis dar tebėra nekalta. Naujiena greitai pasklinda ir netrukus Valentinai „padėti“ siūlosi vis daugiau vyrų, tarp kurių ir jos vyro dėdė bei advokatas, tuo tarpu Džovaninis kreipiasi pagalbos į savo brolį Džanfranko ir jo žmoną Brigitą...

## Pagrindiniai aktoriai
: *Aktorius – vaidmuo*
* Edwige Fenech – Valentina
* Renzo Montagnani – dėdė Federiko
* Carroll Baker – Liucija
* Ray Lovelock – Džovaninis
* Florence Barnes – Brigita
* Michele Gammino – Džanfranko
* Gabriella Giorgelli
Piranijos 3D

**Piranijos 3D** () – 2010 m. JAV sukurta siaubo komedija, 1978 m. siaubo filmo „Piranijos“ perdirbinys.

2012 m. pasirodė juostos tęsinys „Piranijos 3DD“.

## Pagrindiniai aktoriai
: *Aktorius – vaidmuo*
* Richard Dreyfuss – Metas Boidas
* Ving Rhames – Felonas
* Elisabeth Shue – Džiuli Forester
* Christopher Lloyd – Karlas Gudmanas
* Jerry O‘Connell – Derikas Džounsas
* Steven R. McQueen – Džeikas Foresteris
* Jessica Szohr – Kelė
* Kelly Brook – Deni
* Dina Meyer – Paula
* Gianna Michaels

## Turinys

Veiksmas vyksta Arizonoje, prie vulkano krateryje esančio ežero. Prasidėjus požeminiams smūgiams, pro ežero dugne atsivėrusius plyšius pasirodo piranijos. Po keleto aukų vietinė policija ir seismologai suprnta, koks pavojus gresia, tačiau tai visai nerūpi prie ežero susirinkusiai poilsiautojų miniai.

Tuo metu vietinės šerifės sūnus Džeikas su pornografinių filmų kūrėju Deriku, dviem aktorėmis ir keliais draugais išsiruošia pasiplaukioti jachta...
Krokuvos Tado Kosciuškos technikos universitetas

**Krokuvos Tado Kosciuškos technikos universitetas** () – valstybinė aukštoji mokykla Krokuvoje, Lenkijoje. Lenkijos aukštųjų mokyklų reitinge jis užima 39 vietą, tuo tarpu pasaulio reitinguose – 988 (pagal pasaulinį *Webometrics Ranking of World Universities* 2013 m. reitingą).

Kai po II pasaulinio karo pabaigos tapo aišku, kad Lvovas ir ten esantis technikos universitetas liks už Lenkijos ribų, buvo nuspręsta įsteigti panašią aukštąją mokyklą Krokuvoje. 1946 m. buvo įsteigti politechnikos fakultetai Kalnakasybos akademijoje, 1954 m. liepos 7 d. tapę nauju technikos universitetu, gavusių Tado Kosciuškos vardą.

## Fakultetai
* Architektūros fakultetas
* Fizikos, matematikos ir informatikos fakultetas
* Elektrinės ir kompiuterinės inžinerijos fakultetas
* Sausumos inžinerijos fakultetas
* Aplinkos inžinerijos fakultetas
* Cheminės inžinerijos ir technologijos fakultetas
* Mechanikos fakultetas

## Rektoriai


Vaizdas:Cracow University of Technology - Politechnika Krakowska.jpg|Sausumos inžinerijos fakultetas
Vaizdas:JKRUK 20090401 PK WYDZIAŁ ARCHITEKTURY IMG 9227.JPG|Architektūros fakultetas
Vaizdas:Wydział Mechaniczny PK.JPG|Mechanikos fakultetas
Vaizdas:Siedziba Wydzialu Fizyki Matematyki i Informatyki Politechniki Krakowskiej.jpg|Fizikos, matematikos ir informatikos fakultetas


## Šaltiniai
Pranas Vitonis

**Pranas Vitonis** – nepriklausomos Lietuvos sunkiaatletis, Lietuvos čempionas ir rekordininkas, olimpietis (1928). 

## Sporto pasiekimai

P. Vitonis rungtyniavo keliose svorio kategorijose – iki 67,5, 75, 82,5 kg ir virš 82,5 kg. Įvairiose sunkumų kilnojimo rungtyse gerino Lietuvos rekordus, buvo 4 kartus čempionas. Atstovavo Lietuvos dviratininkų sąjungai, kuri tuo metu organizuodavo įvairaus lygio sunkiosios atletikos varžybas. 

Jis buvo vienintelis Lietuvos sunkumų kilnotojas, dalyvavęs 1928 m. Olimpinėse žaidynėse Amsterdame, kur kovojo vyrų 75 kg klasėje. Iškilmingame Olimpiados atidaryme nešė Lietuvos vėliavą. Gavęs 275 taškus užėmė 15–16 vietas kartu su Ernst Trinkler iš Šveicarijos tarp 18 konkurentų.

P. Vitonio pergalės Lietuvos sunkiosios atletikos čempionatuose:

* 1928 m. kovo 24–25, Kaunas, 268 kg  (iki 75 kg)
* 1930 m. liepos 19 20, Kaunas, 278,5 kg  (iki 75 kg)
* 1931 m. gegužės 3 4, Kaunas, 267,5 kg (iki 75 kg)
* 1933 m. gruodžio 15 16, Klaipėda, 275 kg (iki 67,5 kg)

## Šaltiniai
Airiškas vynas

**Airiškas vynas** – vynas, gaminamas Airijoje iš šioje šalyje išaugintų vynuogių. Tokį vyną gamina nedaug Airijoje esančių vynuogynų ir vyno daryklų, kurių dauguma yra Korko grafystėje. Laske irgi gaminamas vynas, vadinamas „Lusca“.

Airija yra Europos Komisijos oficialiai pripažinta vyną gaminančia šalimi. Vynuogynai *Blackwater Valley Vineyard* (Malovas), *Longueville House* (Malovas), *West Waterford Vineyard* (*Cappoquin*, Voterfordo grafystė) ir *Thomas Walk Vineyard* (Kinseilis) gamina vyną, nors yra išsidėstę šiauriau įprastinių vynmedžio auginimo rajonų.

## Istorija

Nors airiški vynuogynai ir airiškas vynas yra naujas dalykas, egzistuojantis paskutinius dešimtmečius, yra istorinių duomenų, kad jau senovėje buvo bandoma auginti vynuoges vyno gamybai. Pvz., V a. vienuolyno Kilkenio grafystėje (vėlesniais laikais cistersų) vienuoliai buvo pasodinę vynuogyną. Jais buvo pasekę kiti vienuolynai ir taip pat gamino vyną.

## Šaltiniai
Beliava

**Beliava** (; ) – miestas pietvakarių Lenkijoje. Nuo 1999 m. priklauso Žemutinės Silezijos vaivadijai. 1975–1998 m. buvo Valbžycho vaivadijoje. Iki 1945 m. Vokietijos miestas.

Beliava įsikūrusi vaivadijos centre. Tarp 280 ir 964 m virš jūros lygio. Miesto plotas – 36,21 km². 31 699 gyventojai (2011 m. duomenys).

## Istorija
Beliava įkurta XIII a. 1720 m. pastatytas pirmasis mūrinis pastatas. 1806–1808 m. buvo okupuota Prancūzijos. 1891 m. atidaryta geležinkelio linija sujungusi Dzeržoniuvą su Beliava. 1924 m. suteiktos miesto teisės.

Mieste pilna architektūrinių paminklų. Centre stovi XIX a. neo gotikinė bažnyčia, su šalia 101 m bokštu (trečias aukščiausių šalyje). Vėlyvojo renesanso rūmai. 1743 m. statyta bažnyčia. Keli XVIII a. barokiniai pastatai, restauruoti XIX a. pab. ir XX a. pr.
## Gyventojai
Gyventojų skaičiaus raida nuo 1870 m. iki šių laikų:

ImageSize  = width:630 height:300
PlotArea   = left:50 right:20 top:25 bottom:30
TimeAxis   = orientation:vertical 
AlignBars  = late
Colors = 
  id:linegrey2 value:gray(0.9)
  id:linegrey value:gray(0.7)
  id:cobar value:rgb(0.0,0.7,0.8)
  id:cobar2 value:rgb(0.6,0.9,0.6)
DateFormat = yyyy
Period     = from:0 till:35000
ScaleMajor = unit:year increment:5000 start:0 gridcolor:linegrey
ScaleMinor = unit:year increment:1000 start:0 gridcolor:linegrey2
PlotData =
  color:cobar width:19 align:left
  bar:1870 from:0 till:12000
  bar:1939 from:0 till:20116
  bar:1946 from:0 till:17269
  bar:1950 from:0 till:22367
  bar:1955 from:0 till:25520
  bar:1960 from:0 till:28090
  bar:1965 from:0 till:30869
  bar:1970 from:0 till:31051
  bar:1975 from:0 till:32328
  bar:1980 from:0 till:32309
  bar:1985 from:0 till:33983
  bar:1990 from:0 till:34344
  bar:1992 color:cobar2 from:0 till:34851
  bar:1997 from:0 till:34008
  bar:2002 from:0 till:31787
  bar:2007 from:0 till:31106
  bar:2010 from:0 till:31988

PlotData=
  textcolor:black fontsize:S
  bar:1870 at: 12000 text: 12.000 shift:(-14,5) 
  bar:1939 at: 20116 text: 20.116 shift:(-14,5)
  bar:1946 at: 17269 text: 17.269 shift:(-14,5)
  bar:1950 at: 22367 text: 22.367 shift:(-14,5)
  bar:1955 at: 25520 text: 25.520 shift:(-14,5)
  bar:1960 at: 28090 text: 28.090 shift:(-14,5)
  bar:1965 at: 30869 text: 30.869 shift:(-14,5)
  bar:1970 at: 31051 text: 31.051 shift:(-14,5)
  bar:1975 at: 32328 text: 32.328 shift:(-14,5)
  bar:1980 at: 32309 text: 32.309 shift:(-14,5)
  bar:1985 at: 33983 text: 33.983 shift:(-14,5)
  bar:1990 at: 34344 text: 34.344 shift:(-14,5)
  bar:1992 at: 34851 text: 34.851 shift:(-14,5)
  bar:1997 at: 34008 text: 34.008 shift:(-14,5)
  bar:2002 at: 31787 text: 31.787 shift:(-14,5)
  bar:2007 at: 31106 text: 31.106 shift:(-14,5)
  bar:2010 at: 31988 text: 31.988 shift:(-14,5)


## Miestų partnerystė
*  Lingenas, Vokietija
*  Hronovas, Čekija
*  Chatham Kentas, Kanada
*  Bertonas prie Trento, Jungtinė Karalystė
Ingrida Jonkutė

**Ingrida Jonkutė** (g. 1969 m. liepos 31 d. Šiauliuose) – Lietuvos krepšininkė.

## Biografija

Šiaulių krepšinio mokyklos auklėtinė. Pirmieji treneriai Z. Beinoravičiūtė, A. Serva. TSRS jaunučių, jaunių ir jaunimo rinktinių žaidėja (1985-89). Lietuvos rinktinės žaidėja: žaidė 32 rungtynes, pelnė 372 taškus. Su Vilniaus Svajos komanda tapo Europos (2004 Helsinkis, Suomija) ir pasaulio (2007 Puerto Rikas) veteranų krepšinio čempione, Europos veteranų krepšinio čempionato (2008 Pezaras, Italija) bronzos medalininke, Pasaulio veteranų sporto žaidynių (2009 Sidnėjus, Australija) aukso medalininke.

## Klubai

* 1985–1989:  Kauno Banga
* 1989–1990:  Vilniaus Lietuvos Telekomas
* 1990–1991:  Tamperės Pyrinto
* 1991–1992:  Espo Honka
* 1992–1994:  Ružomberoko SCP
* 1994–1995:  Kauno Laisvė
* 1995–1996:  Vilniaus Lietuvos Telekomas
* 1996–1997:  Espo Honka
* 1997–2000:  Lugo Ensino
* 2000–2001:  Vigo Celta
* 2001–2003:  Kauno Laisvė
* 2003–2004:  Vilniaus Svaja
* 2004–2005:  Klaipėdos Lemminkainen
* 2005–2006:  Kauno Laisvė
* 2006–2007:  Chemnico Chem Cats
* 2007–2010:  Kauno Laisvė
* 2010–2011:  Mesinos Odysseus

## Pasiekimai

* LMKL čempionė: 1990, 1995, 1996
* Čekoslovakijos čempionė 1992, 1993
* Slovakijos čempionė: 1992, 1993
* Europos jaunučių čempionė: 1985
* Europos jaunių čempionė: 1988
* Pasaulio jaunių čempionė: 1989
* Lietuvos moterų krepšinio lygos 1 vietos laimėtoja1996
* Ispanijos Karalienės taurės laimėtoja 2001

## Nuorodos

* Profilis www.basketnews.lt
* Biografija
Petras Povilas Sapiega

**Petras Povilas Sapiega** (; 1701 m. sausio 25 d., Dresdenas – 1771 m. sausio 24 d., Žilina) – ATR magnatas iš Sapiegų giminės. Lietuvos didysis stalininkas 1732–1744 metais, Smolensko vaivada nuo 1744 metų. Valdė Bychovą, Liachovičius, Kosovą, Senajį Editovą, taip pat valdas Lenkijoje. Nuo 1730 metų laikė Zditovo seniūniją.

## Biografija
Gimė Jono Kazimiero Sapiegos ir jo žmonos Liudvikos Opalinskaitės šeimoje. Sapiegų giminės galybė privertė ieškoti sąjungos su jais paties A. D. Menšikovo. Ištisus penkerius metus jaunas Sapiega gyveno prie Nevos upės, Menšikovo dvare, kaip jaunikis jo dar visai jaunai dukteriai Mašenkai; 1726 metų kovo 10 buvo suteiktas kamergerio laipsnis ir apdovanotas Šv. Aleksandro Neviškio ordinu; tų pačių metų kovo 12 dieną įvyko jo sužadėtuves su kunigaikštyte Menšikova dalyvaujant visiokiems dvariškiams. Jo tėvui buvo suteiktas feldmaršalo laipsnis, nors nė dienos netarnavo Rusijos armijoje.

Paskutiniu metu vestuvės dėl neaiškių priežasčių buvo atidėtos. Pagal amžininkų atsiliepimus, jaunikis išsiskyrė puikiu grožiu, atkreipė Jekaterinos I dėmesį į save. Pagal užsienio šalių ambasadorius, ji sugalvojo padaryti jį savo favoritu. Ji priartino jauną žmogų prie savęs, padovanojo jam įrengtą namą, o dėl „akių dūmimo“ nusprendė apvesdinti jį su viena iš savo giminaičių, grafaite Sofija Karlovna Skavronska.

Vestuvių planas buvo sugalvotas slapta nuo Menšikovo, kuris buvo labai sukrėstas, sužinojęs, kad Sapiega prarado susidomėjimą jo dukra. Jo vestuvės su Skavronska įvyko jau po Jekaterinos mirties 1727 metų lapkričio 19 dieną. Kaip žmonos kraitį gavo didžiulius dvarus, kuriuos paskubėjo greitai išparduoti, nes nelaikė savo padėties Rusijoje pakankamai tvirtos, ir išvažiavo į Lietuvą. Kalba (Karnovičius), kad iš dvarų pardavimo gavo milžinišką sumą – apie 2 milijonus tuometinių sidabrinių rublių.

Jau 1733 metais Sapiega buvo partijos, palaikiusios Stanislovą Leščinskį išrinkimą karaliumi pusėje, tuo tarpu kada statytinis Rusijos buvo Augustas III. 1740 metais kartu su švedais intrigavo prieš Augustą III ir saksonišką partiją. 1744 metais gavo Smolensko vaivadiją kartu su Baltojo erelio ordinu ir kuriam tai laikui pasitraukė nuo politikos.

Nuo santuokos su Skavronska turėjo vienintelį sūnų, Joną Juzefą (1734–1761). Po Sofijos mirties, 1739 metais vedė kunigaikščio Aleksandro Juzefo Sulkovskio dukterį. Gyvenimo saulėlydyje bandė kovoti su didėjančia Čartoriskių įtaka. Frederikas Didysis užėmė jo vakarines valdas, o pats valdytojas buvo priverstas ieškoti išsigelbėjimo Dresdene. Jis mirė tremtyje.

## Literatūra
* Грыцкевіч А. Сапегі // Вялікае Княства Літоўскае. Энцыклапедыя у 3 т. – Мн.: Беларуская Энцыклапедыя імя П. Броўкі, 2005. – Т. 2: Кадэцкі корпус – Яцкевіч. – С. 549–550. – 788 с. – ISBN 985-11-0378-0.
* Sapiega // Русский биографический словарь: В 25 т. / под наблюдением А. А. Половцова. – 1896–1918. – Т. 18: Сабанеев-Смыслов. – 673 с. – С. 201.

|-
Gryfinas

**Gryfinas** (; ; *[[Kašubų kalba|kaub.]] Grëfino*) – miestas istorinėje Pomeranijos srityje, šiaurės vakarų Lenkijoje. Gryfino apskrities centras. Nuo 1999 m. priklauso Vakarų Pamario vaivadijai, prieš tai Ščecino vaivadijai (1975–1998 m.). Nutolęs 20 km į pietus nuo Ščecino. 21 700 gyventojų (2011 m. duomenys).

Vakarinis Odros intakas teka 2 km nuo miesto centro, sudarydamas nuo 1945 m. esantį pasienio ruožą su Vokietija. Kitoje upės pusėje įsikūręs Mešerinas ().

## Galerija

Bridge acros Odra in Gryfino (2).JPG|Tiltas per Odrą
Gryfino on the Reglitz.jpg|Gryfinas
Gintautas Piešina

**Gintautas Piešina** (1952 m. balandžio 8 d. Šiauliuose – 2014 metų balandžio 25 d. Vilniuje) – Lietuvos šachmatininkas, tarptautinis meistras (1988 m.), daugkartinis Lietuvos šachmatų čempionas.

## Biografija
Nors Gintautas Piešina gimė Šiauliuose, neilgai trukus, jo tėvai persikėlė gyventi į Vilnių, kur jis visą gyvenimą ir gyveno. Savo sportinį kelią pradėjo Vilniaus šachmatų ir šaškių sporto  mokykloje.   1988 m. tapo tarptautiniu šachmatų meistru. 

### Lietuvos asmeninis čempionatas
Pirmą kartą G. Piešina Lietuvos šachmatų čempionate dalyvavo 1969 m.,  būdamas 17-kos metų. Iš viso žaidė net 32-juose  Lietuvos čempionatuose. 
Čempionu tapo 1972, 1974, 1978, 1984 ir 1988 metais. Sidabrą  iškovojo  tris kartus: 1981, 1987 ir 1995 m.; bronzą - 1994 m. 

XX amžiaus 8-as ir 9-as dešimtmečiai Gintautui Piešinai buvo sėkmingiausi, kai  jis, kartu su A.Butnoriumi tarpusavyje  varžydamiesi dėl čempiono titulo,  dominavo Lietuvos šachmatų scenoje.

### Komandinės varžybos
Atstovaudamas Vilnių bei Lietuvą, Gintautas Piešina nemažai žaidė komandinėse šachmatų varžybose; dažnai pirmoje lentoje.
#### Lietuvos komandinės varžybos
Tris komandinius aukso medalius pelnė, žaisdamas už Vilniaus rinktinę Lietuvos komandiniuose čempionatuose: 1970  - prie 5-os, 1972 m.   bei 1975 m.  prie 1-os  lentos.
 
Dar tris kartus, atstovaudamas Vilnių, kovojo  Lietuvos spartakiadose: 1978 m. prie pirmos lentos, 1982 m. - prie trečios iškovojo komandinius aukso medalius, o 1974 metais, žaisdamas prie 2-os lentos, pelnė komandinį sidabro medalį.

#### SSRS komandinės varžybos
G. Piešina būdavo kviečiamas į Lietuvos rinktinės sudėtį, kuri dalyvaudavo SSRS spartakiadose ir komandiniuose čempionatuose. 1975 m. ir 1985 m.  už rinktinę žaidė prie 3-ios, o 1979 m. 1-os lentos.

Geriausiai žaidė 1985 m., kai kartu su Rusijos didmeistriu Sergeju Dolmatovu, surinkę po 6 tšk. iš  7 galimų, geriausiai  pasirodė prie 3-ios lentos. Abiem buvo pripažinta 1-oji vieta ir už individualų žaidimą įteiktas aukso medalis.

#### Šachmatų olimpiados
1994 m. jis atstovavo nepriklausomos Lietuvos rinktinei Maskvoje vykusioje Šachmatų olimpiadoje.

#### Europos klubinių šachmatų komandų taurė
1996 spalio 11-13 d. Olomouce, atstovaudamas Vilniaus šachmatų sporto mokyklą prie 2-os lentos, žaidė 12-ose Europos vyrų  šachmatų klubinių komandų taurės varžybose, kuriose pasirodė sėkmingai (1,5 tšk.  iš 2).

#### Lenkijos komandinis šachmatų čempionatas
1991 m. rugsėjo 20 -28 d. Mikolaikose žaidė 47-me  Lenkijos komandiniame šachmatų čempionate už Silezijos Grifuvo miesto komandą “Hetman Gryfów Śląski (HTGS)” prie 4-os lentos (5 tšk. iš 8).

### Kiti turnyrai
G.Piešina dalyvavo septyniuose  Pabaltijo čempionatuose ir dviejuose: 1977 m. Gomelyje (10,5 tšk. iš 15) ir  1988 m. spalio 18-30 d. Panevėžyje (8 tšk. iš 11)  iškovojo pirmąją vietą.

## Šaltiniai

## Išorinės nuorodos
* Rezultatai
* Gintauto Piešinos dalyvautos varžybos
* In memoriam Gintautas Piešina
Vytautas Steponas Vaičiūnas

**Vytautas Steponas Vaičiūnas** (g. 1944 m. kovo 7 d. Šiauliuose) – Lietuvos dvasininkas, dėstytojas.

## Biografija

Gimė 1944 m. kovo 7 d. Šiauliuose. 1966-1971 m. mokėsi Kauno kunigų seminarijoje. 1979-1988 m. buvo šios seminarijos vicerektorius ir dėstytojas. 1982 m. apgynė teologijos licenzijato laipsnio disertaciją: *Kunigystės ir kunigo samprata šiandien*. Nuo 1990 m. VDU Katalikų teologijos fakulteto docentas. 1993-2006 m. VDU Katalikų teologijos fakulteto dekanas. 1995 m. tapo nostrifikuotu teologijos mokslų daktaru. 2004 m. popiežius Jonas Paulius II suteikė Popiežiaus garbės Prelato titulą. 

## Nuorodos

* Biografija
Žešuvo Ignaco Lukasevičiaus technikos universitetas

**Žešuvo Ignaco Lukasevičiaus technikos universitetas** () – valstybinė aukštoji mokykla Žešuve, Lenkijoje. Lenkijos aukštųjų mokyklų reitinge jis užima 51-60 vietą, tuo tarpu pasaulio reitinguose – 1953 (pagal pasaulinį *Webometrics Ranking of World Universities* 2013 m. reitingą).

1951 m. Žešuve pradeda veikti Vakarinė inžinerijos mokykla, kuri po pertvarkos 1952 m. tampa panašios įstaigos Krokuvoje dalimi. 1955 čia pradeda veikti Krokuvos technikos universiteto filialas, atskira aukštąja mokykla tapęs 1963 m.

## Fakultetai
* Statybos ir aplinkos inžinerijos fakultetas
* Mašinų gamybos ir aviacijos fakultetas
* Chemijos fakultetas
* Elektrotechnikos ir informatikos fakultetas
* Taikomosios matematikos ir fizikos fakultetas
* Vadybos fakultetas

## Rektoriai

## Šaltiniai
Čenstakavos technikos universitetas

**Čenstakavos technikos universitetas** () – valstybinė aukštoji mokykla Čenstakavoje, Lenkijoje. Lenkijos aukštųjų mokyklų reitinge jis užima 40 vietą, tuo tarpu pasaulio reitinguose – 1765 (pagal pasaulinį *Webometrics Ranking of World Universities* 2013 m. reitingą).

1494 m. Čenstakavoje buvo įkurta Aukštoji inžinerijos mokykla, kuri 1955 m. buvo pertvarkyta į aukštąją mokyklą, turinčią universiteto statusą.

## Fakultetai
* Mechaninės inžinerijos ir informatikos fakultetas
* Procesų ir medžiagų inžinerijos bei taikomosios fizikos fakultetas
* Statybos fakultetas
* Elektros fakultetas
* Aplinkos inžinerijos ir biotechnologijos fakultetas
* Vadybos fakultetas

## Rektoriai

## Šaltiniai
Balstogės technikos universitetas

**Balstogės technikos universitetas** () – valstybinė aukštoji mokykla Balstogėje, Lenkijoje. Lenkijos aukštųjų mokyklų reitinge jis užima 51-60 vietą, tuo tarpu pasaulio reitinguose – 1826 (pagal pasaulinį *Webometrics Ranking of World Universities* 2013 m. reitingą).

Privati Vakarinė inžinerijos mokykla buvo įkurta Balstogėje 1949 m. gruodžio 1 d. 1964 m. mokykla gauna Aukštojo mokslo ministerijos leidimą vykdyti ir dienines studijas, taip pat magistro pakopoje, pakeisdama savo pavadinimą į Aukštąją inžinerijos mokyklą. 1974 m. mokykla gauna technikos universiteto statusą.

## Fakultetai
* Architektūros fakultetas
* Statybos ir aplinkos inžinerijos fakultetas
* Elektronikos fakultetas
* Informatikos fakultetas
* Mechanikos fakultetas
* Vadybos fakultetas
* Miškininkystės fakultetas Hainuvkoje

## Rektoriai


Vaizdas:Bialystok Technical University - Faculty of Electrical Engineering.JPG|Elektronikos fakultetas
Vaizdas:Center of Modern Education 09.2020, M.OBRYCKI.jpg|Modernios didaktikos centras
Vaizdas:Politechnika Białostocka - wydział informatyki.jpg|Informatikos fakultetas
Vaizdas:Domy Studenta Politechniki Białostockiej.JPG|Universiteto bendrabučiai


## Šaltiniai
Laisvūnas Bartkevičius

**Laisvūnas Bartkevičius** (g. 1966 m. liepos 28 d. Šiauliuose) – Lietuvos politikas, pedagogas.

## Biografija

1984–1988 m. Šiaulių pedagoginiame universitete įgijo Fizikos ir astronomijos mokytojo specialybę.

1988–1991 m. fizikos ir astronomijos mokytojas Meškuičių vidurinėje mokykloje. 1991–1992 m. Šiaulių švietimo skyriaus inspektorius. 1992–1995 m. individualios įmonės savininkas. 1994–2013 m. įvairios pareigos AB banko „Snoras“: Vertybinių popierių ir investicijų skyriaus viršininkas (nuo 1994 m. rugsėjo iki 1996 m. rugsėjo), finansų makleris (nuo 1996 m. rugsėjo iki 1999 m. sausio), Šiaulių filialo kreditų skyriaus viršininkas (nuo 1999 m. sausio iki 1999 m. rugsėjo), Šiaulių filialo direktoriaus pavaduotojas (nuo 1999 m. rugsėjo iki 2001 m. rugsėjo), filialų valdymo tarnybos direktoriaus pavaduotojas (nuo 2001 m. rugsėjo iki 2002 m. birželio), mažmeninės bankininkystės tarnybos direktoriaus pavaduotojas, banko produktų plėtros departamento direktorius (nuo 2002 m. birželio iki 2005 m. vasario), mažmeninio verslo tarnybos direktoriaus pavaduotojas (nuo 2005 m. vasario iki 2013 m. sausio 31 d.). 2004–2006 m. Vilniaus Gedimino technikos universitete įgijo vadybos ir verslo administratoriaus magistro laipsnį. 2006–2010 m. UAB „Snoro fondų valdymas“ valdybos narys. 2012–2013 m. UAB „Fincon“ akcininkas. 2013–2016 m. Lietuvos Respublikos socialinės apsaugos ir darbo viceministras.

## Nuorodos

* Biografija 
* Susiję straipsniai www.delfi.lt
Gostynis

**Gostynis** (; ) – miestas Lenkijoje. Nuo 1999 m. priklauso Didžiosios Lenkijos vaivadijai, 1975–1998 m. priklausė Lešno vaivadijai. Miesto plotas – 10,79 km². Per miestą teka Obra.

Mieste stovi *Šv. Kalno* bazilika ().

## Galerija

Gostyń fara 1.JPG|Šv. Margaretos bažnyčia
Gostyń rynek 2.JPG|Turgaus aikštė
Centrum Gostyn.jpg|Miesto centras
Gostyń ratusz 1.JPG|Miesto rotušė


## Šaltiniai
Atari 5200

**Atari 5200 SuperSystem**, geriau žinoma kaip **Atari 5200** – kompiuterinių žaidimų konsolė, kurią 1982 m. sukūrė įmonė „Atari, Inc.“. 5200 tikslas buvo konkuruoti su Intellivision žaidimų konsole, bet gavosi taip, kad ji rinkoje turėjo konkuruoti su naujai išleista ColecoVision konsole.

5200 buvo sukurta „Atari Inc.“ 400/800 kompiuterių pagrindu, jos vidinė techninė įranga buvo beveik identiška pastariesiems kompiuteriams, tačiau programinė įranga nebuvo tarpusavyje suderinama. 5200 konsolės valdymo įrenginiuose buvo įmontuoti analoginė vairasvirtė ir skaitinė klaviatūra, taip pat mygtukai „pradėti“, „pauzė“ ir „atstatyti“. Buvo šnekama, kad šios konsolės žaidimų pultas buvo patogesnis valdyti negu Atari 2600 pultas.

## Techniniai duomenys


Atari-5200-4-Port-Console-Open-wControllers.jpg|5200 yra tokia didelė dėl gale įmontuoto valdymo įrenginiams laikyti skirto skyriaus.
Atari-5200-Controller.jpg|5200 žaidimų valdymo įrenginys
Atari-5200-4-Port-Motherboard-Flat.jpg|5200 konsolėje įmontuotas 1,79 MHz taktinio dažnio 6502C procesorius


## Išnašos
Genesis

**Genesis** gali reikšti:

## Literatūra
* Pradžios knyga () – pirmoji Penkiaknygės ir Senojo Testamento knyga
* „Genesis“ – pornografinis žurnalas

## Muzika
### Albumai

* „Genesis“ – roko grupės Genesis 1983 m. išleistas albumas
* „Genesis“ – hip hopo muzikos atlikėjo Busta Rhymes 1971 m. albumas
* „Genesis“ – septintasis black metal grupės iš Graikijos Rotting Christ albumas

### Atlikėjai

* Genesis (grupė) – anglų progresyviojo roko grupė

### Dainos

* „Genesis“ – Kanados atlikėjos Grimes daina iš albumo „Visions“
* „Genesis“ – prancūzų elektroninės muzikos dueto Justice daina iš albumo „Cross“

## Televizija ir filmai

* „Night Head Genesis“ – 2006 m. anime filmas

## Transportas

* Hyundai Genesis – *Hyundai Motor Company* 2009 m. sukurtas prabangus sedanas
* Genesis tyrimų zondas – buvo naudojamas Saulės vėjo dalelėms gaudyti

## Kita

* Sega Genesis – video žaidimų konsolė, taip pat žinoma, kaip *Sega Mega Drive*
* Pradžios akmuo () –  Mėnulio uolienos luitas, kurį į Žemę 1971 m. atgabeno Apollo 15 ekspedicija
Franklin Brown

**Franklin Brown** (tikrasis vardas *Franklin Kroonenberg*; g. 1961 m. kovo 11 d. Roterdame) – olandų dainininkas.

Kartu su dainininke Maxine laimėjo olandų nacionalinę atranką ir išrinkti dalyvauti 1996 m. „Eurovizijos“ dainų konkurse, vykusiame Osle. Konkurse duetas su daina „De eerste keer“ užėmė septintąją vietą. Po dalyvavimo duetas tęsė savo solines karjeras. Franklin taip pat žinomas ir kaip džiazo atlikėjas.

## Nuorodos
* Oficiali svetainė

|-
Grifonas (specialiosios pajėgos)

**„Grifonas“** () – Ukrainos vidaus reikalų ministerijos teismo milicijos specialiosios paskirties padalinys. Jo paskirtis – užtikrinti teismų darbuotojų, dalyvaujančių rezonansinių bylų nagrinėjime, jų šeimų narių ir artimų giminaičių bei proceso dalyvių saugumą. Padaliniui „Grifonas“ suteikta teisė vykdyti operatyvinę veiklą siekiant išsiaiškinti teisėjams ir procesų dalyviams kylančias grėsmes.

## Užduotys
* Palaiko tvarką teisme, nutraukia nepagarbos teismui veiksmus, saugo teismų patalpas, saugo teisėjus, teismo darbuotojus, teismo proceso dalyvius;
* Palaiko saugumą nagrinėjant teismo bylas visose instancijose, saugo teisėsaugos organų ir kitų organų darbuotojus, kurie vykdo teisėsaugos ar teisės pritaikymo funkcijas, jų šeimų narius ir artimus giminaičius;
* Imasi būtinų priemonių užtikrinti teisėjų, jų šeimų narių, saugumą, apsaugoti jų nuosavybę, jei teisėjas pateikia atitinkamą pareiškimą; 
* Imasi būtinų priemonių užtikrinti saugumą, jei pateikiamas kriminalinės teisenos dalyvio pareiškimas, arba jo šeimos nario ar artimo giminaičio arba jei kreipiasi atitinkamo valstybės organo vadovas;
* Užtikrina Ukrainos justicijos ministerijos bei Ukrainos sveikatos apsaugos ministerijos teismo ekspertizės patalpų ir teritorijų apsaugą, taip pat asmenų, kurie yra suimti ar nukreipti teismo psichiatrinei ekspertizei, laikymo režimą;
* Vykdo operatyvinę paieškos veiklą siekiant gauti operatyvinės ar kitokios informacijos apie esamas grėsmes saugomų asmenų gyvybei, sveikatai bei būstui;
* Keičiasi informacija su suinteresuotais organais bei vidaus reikalų padaliniais, kitais vykdomosios valdžios organais apie saugumo užtikrinimo klausimus asmenų, kurių asmeninis saugumas užtikrinamas.

## Istorija
1997 m. liepos 23 d. vykdant Ukrainos ministrų tarybos nutarimą Ukrainos vidaus reikalų ministras išleido įsaką „Apie specialiųjų milicijos padalinių, užtikrinančių teismų ir teisėsaugos organų darbuotojų. dalyvaujančių kriminalinėje teisenoje, jų šeimų narių bei artimų giminaičių saugumą“. 

2003 m. lapkričio 19 d.  buvo patvirtintos Nuostatos „Apie specialųjį teismo milicijos padalinį „Grifonas““..

## Veikla
Kartais specialiojo padalinio „Grifon“ darbuotojai panaudojami viešajai tvarkai palaikyti masiniuose renginiuose: 
* 2010 m. rugsėjį „Grifon“ darbuotojai dalyvavo „žydų miestelio“ Umanėje apsaugoje.
* 2011 m. birželio 22 d. (70-osios Vokietijos-TSRS karo pradžios metinės) apie 100 „Grifon“ darbuotojų bei „Berkut“ darbuotojai užtikrina tvarką Lvove..
* 2012 m. balandį „Grifon“ darbuotojai dalyvavo užtikrinant viešąją tvarką futbolo varžybose Donecke.
* 2012 m. balandžio 17 d. konfliktų metu Grušovkos (Kupjansko rajonas) ir Staroverkos (Ševčenkovo rajonas) kaimuose (Charkovo sritis) „Grifon“ darbuotojai saugojo prokuratūros darbuotojus.
* 2014 m. sausį Euromaidano įvykiuose „Grifon“ kovotojai dalyvavo viešosios tvarkos palaikyme, tad buvo įtraukti į politinius įvykius.

## Nuorodos
Savarankiškumas (politinė partija)

**Savarankiškumas** () – Ukrainos politinė partija, įkurta 2012 m. gruodžio 29 d. Savo veikloje vadovaujasi krikščioniškosios demokratijos ir proeuropietiškumo ideologijomis. Partijos lyderis – Andrijus Sadovas.

## Istorija

„Savarankiškumas“ kaip politinė partija įregistruota 2012 m. gruodžio 29 d. 2004 m. Andrijus Sadovas sukūrė visuomeninę organizaciją tuo pačiu pavadinimu, kuri buvo labai populiari Vakarų Ukrainoje.

2014 m. vasario 28 d. partijos lyderis pranešė, kad „Savarankiškumas“ privalo dalyvauti pirmalaikiuose parlamento rinkimuose.

„Savarankiškumas“ dalyvavo 2014 m. rinkimuose į Kijevo miesto tarybą ir iškovojo penkias vietas.

2014 m. pirmalaikiuose parlamento rinkimuose partija iškovojo 33 vietas iš 450.
Laukinis Bilas (filmas)

**Laukinis Bilas** () – 1995 m. JAV sukurtas autobiografinis vesternas pagal Pete Dexler romaną „Deadwood“ ir Thomas Babe pjesę „Fathers and Sons“. Jame pasakojama apie garsią 19 a. pabaigos Laukinių Vakarų asmenybę Džeimsą Batlerį Hikoką,  žinomą kaip „Laukinis Bilas“.

## Pagrindiniai aktoriai
: *Aktorius – vaidmuo*
*Jeff Bridges – Džeimsas Batleris „Laukinis Bilas“ Hikokas
* Ellen Barkin – Kalamitė Džein
* John Hurt – Čarlis Princas
* Diane Lane – Siuzana Mur
* Keith Carradine – Bizonų Bilis Kodis
* David Arquette – Džekas Makkalas
* Christina Applegate – Larlina Njukomb

## Turinys

Džeimsas Batleris „Laukinis Bilas“ Hikokas, žinomas ir atpažįstamas visuose Laukiniuose Vakaruose, po ilgų klajonių apsistoja Dedvudo miestelyje Dakotoje, kur vėl užmezga nutrūkusį ryšį su buvusia meiluže Kalamite Džein. Nors jo regėjimas vis labiau silpsta, o naktimis ar apsvaigus nuo opiumo pradeda kankinti praeities košmarai, Bilas vis dar yra nenugalimas. Dedvude jis susiduria su jaunuoliu vardu Džekas Makkalas, kuris atvirai pareiškia ketinantis nužudyti Bilą. Nors niekas netiki, kad šis išdrįstų mesti iššūkį Laukiniam Bilui, Džekui padėti imasi prostitutė Larlina. Vis dėlto Džekas pasirodo esąs nepajėgus nužudyti žmogaus, net kai Bilas yra apsvaigęs nuo opiumo, todėl nusamdo į pagalbą keletą galvažudžių. 

Kai miestelyje pasklinda gandas apie netoliese rastą aukso gyslą ir šis ištuštėja, Džekas su savo samdiniais sučiumpa Bilą bei jo draugus ir atskleidžia savo keršto priežastį...
Esmeralda Pimentel

**Esmeralda Pimentel** (pilnas vardas **Maria Esmeralda Pimentel Murguia**; g. 1989 m. rugsėjo 8 d. Siudad Gusmane) – Meksikos aktorė ir modelis. Pradėjo karjerą nuo 2009 m.

## Biografija

Norėdama tapti aktore 2007 m. dalyvavo Nuestra Belleza Mexico karnavalo eisenoje, kurioje laimėjo ketvirtą vietą. Vėliau studijavo vaidybą ir galiausiai gavo rolę seriale „Verano de Amor“. Ji vaidino Adą Klaveriją. Po to sugrįžo į Televisa 2012 m., kur atliko Kenijos Navaros rolę seriale „Abismo de Passion“. 2014 m. ji atliko pagrindinį vaidmenį seriale „El Color dela Pasion“ kartu su Erick Elias.

## Filmografija

## Nominacijos ir apdovanojimai

## Nuorodos
*  (anglų k.)
Max Verstappen

**Maksas Verstapenas** (oland. *Max Verstappen*, g. 1997 m. rugsėjo 30 d.) – Nyderlandų lenktynininkas, 2021, 2022, 2023 ir 2024 m. Formulės 1 pasaulio čempionas. Debiutavo 2015 m. sezone su Scuderia Torro Rosso ekipa. Nuo 2016 m. Ispanijos Grand Prix olandas yra Red Bull ekipos narys.

Į F1 pateko vos po metų lenktyniavimo F3, būdamas 17 metų ir 166 dienų bei tapo jaunausiu lenktynininku startavusiu F1 varžybose. Nuo pat pradžių laikytas itin talentingu sportininku, M. Verstappen sparčiai tobulėjo ir įsitvirtino, kaip vienas geriausių lenktynininkų F1 istorijoje. Šiuo metu jam priklauso daug rekordų ir pasiekimų, kurių jokiam kitam lenktynininkui nepavyko įgyvendinti. 

M.Ferstapeno tėvas Jos Verstappen yra buvęs Formulės 1 lenktynininkas, motina Sophie Kumpen yra lenktyniavusi kartingais.

## Karjera
Pradėjo savo karjerą kartingais būdamas keturių su puse metų. Lenktyniavo varžybose Limburgo provincijos čempionate. 2009 m. jis tapo šalies KF5 grupės čempionu.

2010 m. pradėjo lenktyniauti tarptautinėse varžybose.

2014 m. startavo Europos Formulės 3 čempionate, užėmė trečią vietą.

2014 m. rugpjūtį jį 2015 m. Formulės 1 sezonui pasamdė „Scuderia Toro Rosso“ komanda.

Prieš 2016 m. Ispanijos GP „Red Bull“ ekipa paskelbė, kad olandas jų komandoje pakeis rusą Daniil Kvyat, o pastarasis grįš į „Toro Rosso“ komandą. Perkeltas į naują komandą, atvažiavo pirmas ir tapo jauniausiu Formulės 1 istorijoje pelniusiu pergalę (18 m. ir 227 d.).

2019 m. pasiekė pirmąją pergalę su Honda varikliu varomu Formulės 1 automobiliu. Honda varikliams tai buvo pirmoji pergalė nuo 2006 m.

2019 m. ir 2020 m. Formulės 1 čempionatuose finišavo trečioje vietoje, praleisdamas tik Mercedes pilotus Valterį Botą ir Lewis Hamilton.

2021 m. sezone, Abu Dabio GP lenktynėse, paskutiniame rate aplenkęs Lewisą Hamiltoną, laimėjo paskutinį etapą ir tapo F1 Pasaulio čempionu.

2022 m. balandį buvo išrinktas 2022 m. *Laureus* metų sportininku. Spalio mėnesį, laimėjęs Japonijos GP antrą kartą tapo F1 Pasaulio čempionu, likus 4 etapams.

2023 m. spalio 7 d. Kataro sprinto GP tapo tris kartus Formulės 1 čempionu, pagerinęs daugybę rekordų ir turėjęs sėkmingiausią F1 sezoną istorijoje, kuriame laimėjo 19 lenktynių iš 22. .

2024 m. lapkričio 23 d. Las Vegaso GP tapo ketvirtą kartą Formulės 1 čempionu, iki sezono likus dviem lenktynėm.

## Šaltiniai
Vytautas Povilas Šilas

**Vytautas Povilas Šilas** (1937 m. birželio 29 d. Šiauliuose) – Mažosios Lietuvos tyrėjas, žurnalistas, inžinierius, esperantininkas.

## Biografija

Gimė 1937 m. birželio 29 d. Šiauliuose. 1944–1948 m. mokėsi pradinėje mokykloje Kaune, 1961 m. baigė Vilniaus 10-ąją vidurinę mokyklą, 1961–1967 m. studijavo VU Fizikos fakultete. 1967–2000 m. Vilniaus radijo komponentų gamyklos (vėliau AB „Vilniaus Vingis“) inžinierius konstruktorius. 1961 m. Vilniuje įsteigė iki šiol veikiantį jaunimo esperanto kalbos klubą „Juneco“. 1968–1975 m. TSRS neoficialios jaunimo esperanto klubų tarybos pirmininkas, sekretorius, valdybos narys. Parengė dvi plokšteles esperanto kalba: lietuvių liaudies dainų (įdainavo Virgilijus Noreika 1962) ir lietuvių estradinių dainų (1965). 1977 m. tapo pirmojo pasaulyje esperanto kalbos vadovėlio radijo mėgėjams autoriumi. Esperanto kalba Lietuvos ir užsienio spaudoje parašė per 160 straipsnių.

1989–2023 m. – Mažosios Lietuvos reikalų tarybos pirmininkas. Nuo 1980 m. ekskursijų po Karaliaučiaus kraštą organizatorius ir vadovas. Inicijavo LR Seimo nutarimus dėl Atmintinų dienų – lapkričio 30 d. Mažosios Lietuvos prisijungimo (t. y. Tilžės akto) ir spalio 16 Mažosios Lietuvos gyventojų genocido, parėmė sausio 15 – Klaipėdos krašto sukilimo dienos įteisinimą. Straipsnių rinkinio „Mažoji Lietuva. Lietuvininkų kovos“ sudarytojas ir vienas iš autorių (2010).

## Darbai
* *Litovaj popolkantoj* (2005)
* *Lernu esperanton* (2005)
* *Esperanto raktas* (2003)
* *Mažosios Lietuvos kultūros pėdsakai Kaliningrado srityje* (1990)
* *Nuo Mažvydo iki Vydūno* (1988)
* *А вы говорите на эсперанто?* (1980)

## Šaltiniai
Mustafa I

**Mustafa I** (; 1592 m. – 1639 m. sausio 20 d.) – Osmanų imperijos sultonas 1617–1618 m. ir 1622–1623 m.
## Biografija
Mustafa I gimė 1592 m. Manise, Mechmedo III sūnus, Achmedo brolis. Achmedo I valdymo metu, 14 metų gyveno izoliuotas Topkapų dvare. Mustafa sirgo psichikos liga ir buvo nesugebantis valdyti, būdamas tik dvaro grupuočių įrankiu. 1618 m. vasario 26 d. jis buvo nuverstas giminaičio Osmano II naudai. Po Jančyro sukilimo nuvertus Osmaną II, 1622 m. gegužės 19 d. vėl pasodintas į sostą (o Mustafa pats pareiškė nenorįs valdyti), 1623 m. rugsėjo 10 d. nuverstas antrą kartą Murado IV naudai. Po to iki gyvenimo galo buvo įkalintas dvare, mirė 1639 m. sausio 20 d.

## Nuorodos
* http://www.osmanli700.gen.tr/english/engindex.html
* http://www.theottomans.org/english/index.asp
Michailas Landburgas

**Michailas Landburgas** (1938 m. balandžio 28 d. Šiauliuose) – Lietuvos žydų kilmės sunkiaatletis, rašytojas, prozininkas.

## Biografija

Gimė 1938 m. balandžio 28 d. Šiauliuose. 1945-1972 m. gyveno Vilniuje. 1962 m. baigė Vilniaus pedagoginio instituto filologijos fakultetą, dėstė rusų kalbą ir literatūrą. Gyvendamas Lietuvoje buvo tapęs Lietuvos sunkiosios atletikos čempionato štangos  rungties nugalėtoju. Nuo 1972 m. apsigyveno Izraelyje, kur taip pat tapo sunkiosios atletikos čempionu, o vėliau treneriu. Gyvendamas Izraelyje parašė nemažai prozos kūrinių, priklauso Izraelio rašytojų sąjungai.

## Nuorodos
* Biografija I (rus.)
* Biografija II (rus.)
Teräsbetoni

**Teräsbetoni** buvo Suomijos power metal grupė, gyvavusi 2002–2011 metais. 2005 m. grupė išleido debiutinį albumą „Metallitotuus“, kurio buvo parduota virš 30 tūkstančių kopijų.

Vokalistas Jarkko Ahola anksčiau buvo grupės Dreamtale narys.

## Istorija

2002 metais Jarkko Ahola, Arto Jarvinen ir Viljo Rantanen susipažino ir nutarė suburti grupę. Jari Kuokkanen prie trijulės prisijungė vėliau, kaip laikinas būgnininkas, bet vėliau tapo grupės nariu. Pirmos Teräsbetoni dainos pasirodė 2003 m. vasarą jų internetiniame tinklapyje.

Vaikinų grupė po truputį įgijo populiarumą pogrindyje, o vėliau tapo plačiau žinomi. 2004 m. pabaigoje grupė pasirašė kontraktą su „Warner Music Finland“ ir 2005 metais išleido pirmąjį singlą „Taivas lyö tulta“, kuris užlipo į populiariausių Suomijos singlų viršūnę.

2005 metais Teräsbetoni išleido debiutinį albumą „Metallitotuus“, kuris Suomijoje tapo platininiu – buvo parduota virš 30 tūkstančių kopijų. 2006 m. birželio mėn. grupė išleido antrąjį albumą „Vaadimme metallia“.

2008 metais Teräsbetoni laimėjo Suomijos nacionalinį finalą, kur už jų dainą „Missä miehet ratsastaa“ balsavo 38,9 proc. žiūrovų. Su šia daina grupė atstovavo Suomijai 2008 m. Eurovizijos konkurse, kur finale užėmė 22 vietą. Tais pačiais metais pasirodė trečiasis Teräsbetoni albumas „Myrskyntuoja“.

## Diskografija

### Albumai
* *Metallitotuus* (2005)
* *Vaadimme metallia* (2006)
* *Myrskyntuoja* (2008)
* *Maailma tarvitsee sankareita* (2010)

## Nuorodos

* Oficiali svetainė

|-
Markos

**Markos** () – miestas Volomino apskrityje, Mazovijos vaivadijoje, Lenkijoje, į šiaurės rytus nuo šalies sostinės. 1967 m. suteikus miesto teises, tapo Varšuvos priemiesčiu. Vienas iš sparčiausiai augančių miestų Mazovijos regione. Į miesto teritoriją taip pat įeina Pustelnikas ir Struga. Kiekviena miesto dalis (įskaitant ir Markų miestą) turi pašto skyrių su atskiru pašto kodu. 29 032 gyventojai (2013 m. duomenys).

Mieste išvystyta pramonė, paslaugų sektorius ir švietimo sistema. Miestas turi dvi ikimokyklinio lygio ir šešias pradines mokyklas bei aukštąją/profesinę mokyklą. Yra keletas viešųjų ir privačių klinikų, 3 katalikiškos bažnyčios, du viešbučiai. Miestas apsuptas miškų ir ganyklų.

1911 m. Pustelnike (dabar Markų miesto dalis), „Raudoname dvare“ (), būdamas 35 metų, mirė Mikalojus Konstantinas Čiurlionis. Atminimo lenta kabo prie pastato centrinio įėjimo.

## Galerija

Px48 1778 MKD 6.JPG|Siaurojo geležinkelio Px48-1778 garvežys, netoli miesto rotušės
Czerwony Dwór Marki.JPG|Buvusi miesto ligoninė, kurioje mirė Mikalojus Konstantinas Čiurlionis
Tablica upamiętniająca Mikalojusa Konstantinasa Čiurlionisa na Czerwonym Dworze w Pustelniku w Markach.JPG|Čiurlioniui skirta atminimo lenta
Pałacyk Briggsów.jpg|Brigsų rūmai
Warszawa Marki.png|Markos Varšuvos žemėlapyje